钦定古今图书集成/历象汇编/岁功典/第074卷 > 《云南志书》 > 瑞鹤仙〈秋归〉 前人
## 钦定古今图书集成/历象汇编/岁功典/第074卷 > 《云南志书》 > 瑞鹤仙〈秋归〉 前人

残蟾明晚照，政一番霜讯，四山秋老。孤村带清晓。有
鸣鞭归骑，乱林啼鸟。青帘缥缈。懒行时、持杯自笑。“甚
年来、破帽雕裘，惯得淡烟芳草。　多少客愁羁思，雨
泊风餐，水边云杪。西窗正好。疏竹外，粉墙下。念归期
相近，梦魂无奈，不为轻罗寒峭。怕无人、料理黄花，等
闲过了